JKW-KABAB-16-MA-010-wylie
d+hI/:____rtsa gsum 'od gsal snying tig las:__phur pa 'dus pa'i dril sgrub bzhugs:__dpal chen rdo rje gzhon nur 'dud:__ma 'ongs pad+ma bdag nyid kyis:__byin gyis brlab pa'i rig pa 'dzin:__'od gsal sprul pa'i rdo rje'i don:__phur pa 'dus pa'i dril sgrub bstan:__sa ma ya:__dben pa'i gnas su stegs bu'i khar:__bsnyen pa'i dam tshig rten nyid du:__lcags sam drag po'i shing dag las:__mtshan ma rdzas kyi phur pa ni:__dar nag cod pan dang bcas dgod:__mtha' bskor phyi nang mchod pa bshams:__de nas nyams su blang ba la:__sngon 'gro dngos gzhi rjes gsum las:__sngon 'gro'i dbang po skyabs sems ni:__na moH__bla ma rdo rje gzhon nu la:__mi phyed gus pas skyabs su mchi:__srid pa phur bu'i dkyil 'khor du:__khams gsum bsgral bar sems bskyed do:__gnyis pa bgegs bskrad srung mtshams ni:__hU~M:__nyon cig bgegs dang log 'dren rnams:__nga yi bka' las 'da' ma byed:__rdo rje gsang ba'i bka' lung las:__sdig can gang zhig 'da' byed pa:__stobs chen khro bo chen po bcus:__klad pa tshal pa brgya ru khos:__gdug cing snang sems ldan pa rnams:__song zhig lha min lha yang rung :__nga la bar chad byed pa rnams:__mthu dang rdzu 'phrul med par mdzod:__drag sngags brjod cing thun gyis gzir:__hU~M:__ngang nyid rdo rje'i chos dbyings las:__phyi nang snod bcud khyab pa yi:__'bar ba'i khro bo mi bzad pas:__log 'dren 'byung po mtshams bcad gyur:__hU~M hU~M hU~M badz+ra dz+nyA na rak+Sha b+h+rU~M:__gsum pa ye shes byin 'bebs ni:__hU~M:__'od gsal chos sku'i ngang nyid las:__longs spyod yongs rdzogs dpal chen pos:__gang 'dul sprul pa'i rnam rol gyis:__gnas 'dir byin phob dbang mchog skur:__oM badz+ra kI li kI la ya hU~M:__sarba sa ma ya dz+nyA na a be sha ya a AH__bzhi pa mchod gtor byin rlabs ni:__hU~M:__bdag nyid lhar gsal thugs ka nas:__'phros pa'i 'od kyis mchod rdzas kun:__gzung 'dzin mtshan ma las 'das pa'i:__ye shes 'dod rgu'i sprin du spel:__oM badz+ra ar+g+haM pAd+yaM pUSh+pe d+hu pe A lo ke gan+d+he nai wid+ya shab+ta sarba pU dza ma hA a mr-i ta rak+ta ba liM ta AHhU~M:__sa ma ya:__dngos gzhir tha mal snang zhen gyi:__srid pa phur bu bsgrub pa'i phyir:__dang po dam tshig bskyed pa ni:__ting 'dzin gsum gyis khog phub la:__rten gyi dkyil 'khor chen po'i dbus:__bdag nyid rtsa ba'i dpal chen pos:__rgyu 'bras las bzhengs sgong skyes sbyong :__mtshan ma rdzas dang dbyer med pa'i:__sras mchog rigs lnga ye shes mthus:__skad cig rdzus skyes tshul du shar:__snyoms 'jug mngal 'byin sbyor ba yis:__phyogs bcu khro bo'i dkyil 'khor bskyed:__sgo skyong bka' nyan sngags kyi sgras:__drod gsher skyes kyi bag chags sbyong :__hU~M:__sems kyi rdo rje de bzhin nyid:__snying rje khros pas kun tu snang :__mtshon chen rdo rje hU~M yig bcas:__'bar ba'i 'od kyis snod bcud sbyangs:__klong lnga 'byung ba yum gyi mkhar:__dur khrod drag po'i gzhal yas khang :__'bar ba'i mtshan nyid yongs rdzogs dbus:__pad+ma zla nyi bdud bzhi'i steng :__rdo rje hU~M yig yongs gyur las:__bdag nyid dpal ldan rdo rje sems:__dkar gsal rdo rje dril bu 'dzin:__rang 'dra'i yum 'khyud mtshan dper 'bar:__longs spyod yongs rdzogs rig brgya'i bdag:__zab gsal gnyis med sku ru bzhengs:__oM badz+ra sa twa hU~M:__yab yum snyoms zhugs bde ba che'i:__rang gzugs 'od kyi thig ler 'khyil:__de las 'bras bu'i he ru ka:__dpal chen badz+ra ku ma ra:__g.yas dkar g.yon dmar dbus mthing zhal:__gzhad gshe rngams pa'i nyams dang ldan:__mthing nag sku la dpal chas dang :__dur khrod drag po'i chas kyis brjid:__phyag drug g.yas kyi dang po gnyis:__gser gyi rdo rje rtse dgu lnga:__g.yon gnyis me phung kha T+wAM 'khrol:__tha mas ri rab phur bu 'dril:__khams gsum rdo rje gsum du rdzogs:__zhabs bzhi gyad kyi dor stabs kyis:__pad zla nyi ma bdud bzhi'i steng :__ye shes 'bar 'khrugs me klong 'gying :__sbyor yum 'khor lo rgyas 'debs sngo:__gzig sham rin chen rus rgyan can:__dril bu dung khrag bsnams pas 'khril:__gar dgu'i nyams ldan dpal chen po:__yab yum mnyam sbyor bde ba ches:__ye shes lnga yi rig rtsal 'bar:__de las 'khor lo'i gnas lnga ru:__sras mchog kI la rigs kyi mdog:__phyag gnyis phur 'dril yum dang 'khyud:__sku smad gnam lcags phur bu'i dbal:__pad nyi dregs pa'i gdan la rol:__slar yang snyoms zhugs mkha' gsang nas:__byang sems hU~M gi sprin spros pas:__phyi rol 'khor lo rtsibs bcu'i dbus:__phyogs bcu'i khro bo chen po bcu:__sku mdog dus kyi mun ltar gnag:__zhal gcig phyag gnyis yum dang 'khril:__phur bu 'dril zhing bgegs tshogs gzir:__pad nyi phyogs skyong dregs pa'i steng :__drag me dmar nag dbus na bzhengs:__g.yas g.yon za gsod phra men ma:__khra thabs nyi shu'i sprul pa 'gyed:__sras mchog rigs lnga khro rgyal tshogs:__rdo rje'i gshog brgyangs dur khrod chas:__rab 'jigs khro gtums 'jigs pa'i nyams:__ye shes me phung klong na gsal:__gtso mchog yab yum rol pa'i sgra:__dzaHhU~M ba~M hoHma b+h+yo las:__sgo bzhir gdong can sgo ma bzhi:__bar khyams ma mo bcu gnyis dang :__phyi 'khor dbang phyug nyer brgyad sogs:__bka' nyan dam can sprin ltar gtibs:__kun kyang snang stong zung 'jug sku:__chu zla 'ja' tshon bzhin du gsal:__srid gsum tha mal snang zhen kun:__rdo rje khros pa'i 'khor lor rdzogs:__oM shrI badz+ra kI la ya sarba maN+Da la a hU~M:__rjes 'brel byin rlabs dbang bskur ni:__de ltar gsal ba'i gnas gsum du:__zla ba pad+ma nyi ma'i steng :__'bru gsum phyag mtshan yongs gyur las:__rdo rje gsum gyi phyag rgyas mtshan:__de bzhin gshegs pa thams cad kyis:__sku gsung thugs su byin rlab bo:__oM sarba ta thA ga ta kA ya wA ka tsit+ta at+mA ko\u0f85haM:__gtso bo'i thugs mchog rin po che:__zur brgyad mchong gur lta bu yi:__gzhal med khang pa gnam sgo can:__rta mchog dpal gyis sgo srung mdzad:__dbus su zhi ba rdo rje sems:__'bar ba'i skur bzhengs he ru ka:__rdo rje dung khrag yum dang sbyor:__in+Da nI la'i mdangs 'od 'tsher:__rol pa'i 'od kyis dbang gis lha:__spyan drangs byang chub sems kyi chus:__dbang bskur rigs lngas dbur brgyan rgyur:__hU~M oM trAM hrIHAH__he ru ka a b+hi Shiny+tsa sa ma ya s+t+waM:__slar yang hU~M gi sgra bsgrags pas:__khams gsum nyon mong dug chen sbyangs:__kun bzang rdor sems skur gyur nas:__ye shes khrag 'thung phyag rgyar thim:__hU~M hU~M hU~M phaT dzaHshrI he ru ka a haMH__gnyis pa ye shes spyan drangs shing :__phyag rgyas bstim nas bzhugs su gsol:__hU~M:__srid pa'i phur bu sgrub pa dang :__dbang dang dngos grub blang ba'i phyir:__ye shes khro bo gshegs su gsol:__khro rgyal 'khor bcas gshegs nas kyang :__rtags dang mtshan ma bstan pa dang :__kI la ya yi dngos grub stsol:__oM badz+ra kI li kI la ya sarba sa ma ya e h+ye hi hrIM hrIM pheM pheM:__sa ma ya hoH__sa ma ya s+t+wAM:__hU~M:__snying rje'i lcags kyus gnas nas dgug:__byams pa'i zhags pas rten la gzhug:__dga' ba'i sgrog gis dbyer med bcing :__btang snyoms dril bus rab dgyes pa'i:__srid pa rdo rje phur bu'i lha:__dam tshig ye shes dbyer med pa:__'bar ba'i gdan la bzhugs nas kyang :__mchod bzhes dam bskang dngos grub stsol:__dza:hU~M ba~M hoH__sa ma ya tiSh+Tha lhan:__gsum pa phyag 'tshal mchod bstod ni:__hU~M:__yang dag don du rab zhi yang :__'dul ba'i dbang gis cir yang snang :__'bar ba'i dkyil 'khor lha tshogs la:__gus pa'i brda yis phyag 'tshal lo:__a ti pU hoH__pra tits+tsha hoH__hU~M:__snod bcud nyer spyod 'dod yon sprin:__sman gtor rak+ta gsang ba'i rdzas:__sbyor sgrol zung 'jug 'od gsal dbyings:__mchod pa'i phyag rgya chen por bzhes:__oM shrI badz+ra ku mA ra ar+g+haM pAd+yaM pUSh+pe d+hu pe A lo ke gan+d+he ni wId+ya shab+da pany+tsa kA ma gu Na pany+tsa a mr-i ta rak+ta ba liM ta ta na ga Na d+harma d+ha tu pU dza hoH__hU~M:__skra can b+han+d+ha'i snod yangs su:__gdug can bsgral ba'i dmar chen po:__khams gsum khrag gi rgya mtshor bskyil:__dam can pho nya'i tshogs rnams la:__mngon spyod phrin las mdzad phyir 'bul:__sngon chad ji ltar dam bcas bzhin:__gdug pa'i bgegs dang bar chad kun:__mthu dang rdzu 'phrul med par mdzod:__ma hA rak+ta kha kha khA hi khA hi:__hU~M:__rdo rje khros pa'i ye shes kyis:__bar chad bdud dpung 'dul mdzad pa:__phrin las 'dus pa'i dkyil 'khor lha:__gtso 'khor sprul par bcas la bstod:__'di man mkhyen brtse dbang pos phab 'phro lus pa la dil mgo mkhyen brtse rin po cher bab pas kha bskang ba/__bzhi pa bsnyen cing sgrub pa dang :__las la sbyar bas dngos grub bskul:__gtso mchog thugs kar 'od lnga'i klong :__tsit+ta mchong gur smug po'i sbubs:__badz+ra sa twa ye shes sems:__dkar gsal rdo rje dril bu 'dzin:__pad zla'i staing na phyed skyil bzhugs:__thugs kar nyi zla'i ga'u'i nang :__nyi steng rdo rje rtse lnga'i lter:__hU~M mthar sngags phreng g.yas su bskor:__'od zer spro bsdus don gnyis sgrub:__snang srid rdo rje phur bu yi:__dkyil 'khor chen por sad par bsam:__oM badz+ra kI li kI la ya hU~M phaT:__bsnyen pa 'bru dgu 'bum phrag bzhis:__dngos grub gnas la nye bar byed:__stong gsum phyogs bcu'i 'jig rten gyi:__snang ba rdo rje phur pa'i lha:__grags pa rdo rje phur pa'i dzaba?:__dran rtog rdo rje khros pa'i thugs:__lha sngags chos nyid rol par sad:__kun kyang rdo rje'i sngags sgra sgrogs:__sku yi 'od zer cir yang 'phro:__phrin las bzhi dang grub pa brgyad:__dngos grub thams cad yid bzhin 'grub:__dag pa rab 'byams ye shes che'i:__bdag nyid chen por lhun gyis grub:__oM badz+ra kI li kI la ya sarba big+h+nAn ba~M hU~M phaT:__sgrub pa'i gsang sngags 'bum phrag bzhi:__bzlas pas nges pa'i mtshan ma 'byung :__dkyil 'khor gsum gyi lha tshogs kyi:__sku las byung ba'i 'od ljang nag:__mtshon cha'i tshwa tshwa 'phro ba 'phros:__nyams pa bdun dang bsgral zhing bcu:__dngos grub bar chad bdud bzhi'i tshogs:__mngon spyod rol pa'i phrin las kyis:__rdul du brlags shing bcom par gyur:__ma rak+mo yak+mo kA la ru pa:__snying rtsa la ya~M ya~M:__srog rtsa la ya~M ya~M:__snying la phril phril:__srog la chum chum:__tsit+ta srog la dung dung :__snying khrag srog la shad shad:__thum ril li:__rtseg rtseg:__'ur 'ur:__sh-ig shig:__gul gul:__myag myag:__sod sod:__d+hA ti ma ma karma shrI g+h+ra~M karma ka ra ye mA ra se na pra mar+d+ha na ye swA hA:__dmigs pa'i gnad dang ldan pa yis:__drag sngags spu gri khri gcig bzla:__lha sngags 'phro 'du'i ting 'dzin kun:__chos nyid gcig gi rol pa ste:__du mar snang yang ngo bo gcig:__gnyis su med par lam khyer bya:__sa ma ya:__nang du rdo rje lus kyi dkyil:__rtsa rlung thig le'i grong khyer kun:__rdo rje gzhon nu'i sku gsung thugs:__dkyil 'khor gsum du lhun rdzogs pa:__bde chen mchog gis mnyes pa'i phyir:__dben par rtse gcig ting 'dzin gyis:__sgo gsum gnad kyis legs gcun nas:__rtsa gsum 'khor lo bzhi yi dbyings:__dwangs ma mi shig ha~M dang a:__yab yum rjes chags 'bar 'dzag gi:__ting 'dzin srog rtsol sbyor ba yis:__dga' bzhi 'byung ldog sbyor ba dang :__bum can rlung dang sbyar nas bya:__bde gsal rnam par mi rtog pa'i:__lhan cig skyes pa'i de nyid 'char:__nus pa thob nas gzhan lus la:__brten pa'i bog 'byin spyod pa brtsams:__mchog tu dbang po rnon po yis:__dbyings chen 'khor lo rgyas 'debs klong :__shes rab sgron ma drug gi gdangs:__sgo yul rlung rig gnad gcun pas:__'od gsal rig pa yab kyi cha:__rdo rje gzhon nu mnyam sbyor bas:__snang bzhi'i pha mthar son pa yi:__rig pa'i phur bu'i dgongs pa ni:__'khor 'das srog gi gor gnas pa:__mngon sum byed pa'i thabs kyi mchog:__brtson pas ye shes mngon gyur bya:__sa ma ya:__rjes thob thun mtshams spyod pa la:__tshogs kyi 'khor lo bya 'dod pas:__zhing ngam gcan gzan lpags pa'i steng :__thabs shes bza' bca' btung ba bshams:__thog mar byin gyis brlabs pa'i phyir:__hU~M:__dbyings rig zung 'jug me rlung chus:__gzung 'dzin mtshan rtog bsregs gtor sbyangs:___thabs shes rigs lnga'i dam tshig rdzas:__bde chen bdud rtsi'i bcud du 'khyil:__ra~M ya~M kha~M:__oM AHhU~M:__tshogs zhing mgron kun spyan 'dren ni:__hU~M:__ye shes chen po'i de nyid la:__gshegs byon mtshan ma mi dmigs kyang :__thugs rje thabs kyi sgyu ma'i 'phrul:__sangs rgyas kun gyi phrin las bdag:__dpal chen rdo rje gzhon nu che:__yab yum khro bcu sras phra men:__sgo skyong phur srung dbang mo'i tshogs:__rtsa gsum rgya mtsho'i 'khor dang bcas:__tshogs la spyan 'dren gshegs su gsol:__snod bcud rang byung bde ba che:__gdod nas thabs shes 'du 'bral med:__gnyis med mnyam pa'i klong yangs su:__skad cig yud la byin gyis rlobs:___sgrub mchog bdag la dbang bzhi bskur:__bgegs dang log 'dren bar chad sol:__mchog thun dngos grub ma lus stsol:__oM badz+ra kI li kI la ya hU~M:__badz+ra sa ma ya dzaHdzaH__dz+nyA na a be sha ya A A:__dang po 'dod yon phud kyis mchod:__oM:__bla na med pa'i tshogs kyi rdzas:__ye shes 'dod dgu'i sprin chen po:__dkyil 'khor lha tshogs rnams la 'bul:__mchog dang thun mong dngos grub stsol:__ga Na tsakra pU dza ho:__bar ba bdud rtsis mchod pas bshags:__hoH__bdag gi gzung 'dzin 'khrul dbang gi:__sgo gsum rtag tu nyes pa spyod:__sdom gsum 'gal 'khrul nyams chags nongs:__'gyod pas tshogs kyis bshags par bgyi:__sa ma ya shud+d+he a:__tha ma bsgral ba'i sha khrag stob:__eH__chos dbyings rnam thar gsum gyi klong :__mtshan rtog ru tra bkug cing bstim:__dug gsum sha khrag rus pa'i tshogs:__khrag 'thung lha tshogs zhal du bstab:__sarba sha trUn mA ra ya phaT:__ma hA ma~M sa rak+ta kiM ni ri ti khA hi:__bdag lus gdan gsum lha'i 'khor lo:__tshim phyir nang gi tshogs mchod 'bul:__gtum mo 'bar bas snyigs ma bsregs:__dngas ma zhu bde'i lus dkyil khyab:__bde stong nyams kyi rtsal rdzogs nas:__rdo rje'i glu gar rol mos mchod:__nus pa thob na gsang spyod bya:__dam tshig rdzas kyi lhag ma yis:__dkyil 'khor mtha' skyong srung ma brngan:__hrIM:__dpal gyi bka' nyan las kyi ma:__ging lang dbang phyug brten ma bcas:__pham phab bdud rtsi 'bum gyis bzhes:__rnam bzhi'i phrin las sgrub par mdzod:__oM uSh+tsi Ta ba liM ta khA hi:__rdo rje'i rigs su skye ba dang :__spyod pa mthar phyin smon lam gdab:__des ni nyams chags kun byang zhing :__dam skong lha mnyes dngos grub thob:__de phyir rnal 'byor mchog rnams kyis:__nges par 'di la nan tan bya:__hU~M hrIH__dbyings las rang byung khro rgyal che:___sangs rgyas kun gyi phrin las bdag:__dpal chen badz+ra kI la ya:__'khor dang bcas pa'i thugs dam bskul:__drag shul stobs kyi gzi byin bskyed:__bdud bgegs bar chad dbyings su sgrol:__tshe bsod ye shes stobs rtsal bskyed:__phrin las lhun gyis grub par mdzod:__zhes bskul srung mar chad tho bsgrags:__hU~M:__sngon tshe dpal chen he ru ka:__kha sbyor bde ba chen po'i sku'i:__chos nyid rang sgra gsang chen gyi:__rdo rje'i rgyud kyi gnas bstan tshe:__rang shar rgyud gsum dam can gyis:__rang snang gzugs bstan gtor ma longs:__tha tshig phog pa rjes dgongs la:__las kyi 'bras bu mchis par mdzod:__bshal chu'i bdud rtsi brtan mar 'bul:__hU~M hrIH__bden don dag pa'i brtan ma'i tshogs:__bshal chu'i bdud rtsi'i brngan 'bul gyis:___'khrul pa gzhi la dag pa yi:__phrin las lhun gyis grub par mdzod:__las 'jug rdo rje'i bro yis bsdu:__hoH__'khrul rtog dam sri sgab 'dre'i tshogs:__skye med dbyings su rgyas btab pas:__gnyis snang ka dag gdod ma'i gzhir:__nam yang ldang med rgyas gdab bo:__sa ma ya sta~M b+hA ya nan:__dngos grub gnas la bskul ba'i phyir:__hU~M:__bcom ldan badz+ra ku mA ra:__yab yum sras dang sprul par bcas:__dngos grub mchog gi gnas la bskul:__thugs rjes dgongs pa mi g.yel bas:__sku gsung thugs kyi dkyil 'khor nas:__dbang dang byin rlabs dngos grub stsol:__phyi nang 'gal rkyen bar chad sel:__ye shes yon tan rgyas par mdzod:___thun mong mchog gi dngos grub kun:__thob nas don gnyis yongs rdzogs mdzod:__kA ya wak+tsit+ta sarba sid+d+hi pha la ho:__rjes rim mchod bstod nongs pa bshags:__lhar snang dbyings su bsdu ba'i phyir:__AH__ye shes rol pa'i dkyil 'khor lha:__dmigs med dbyings su 'od du zhu:__mtha' bral chos nyid nyag gcig gi:__ngo bor rang bzhin lhun gyis grub:__a a a:__slar yang phyir gsal ye shes che'i:__rol pa snod bcud lha dang sngags:__bde chen rgyun mi chad pa yi:__rdo rje gsum gyi rol par shar:__badz+ra kA wa tsi rak+Sha b+h+rU~M:__rjes kyi spyod yul thams cad la:__dag pa'i lam khyer 'ba' zhig bslab:__bsngo smon shis pa brjod pa yis:__dge legs bkra shis 'phel rgyas bya:__ho:__dmigs bcas bsod nams zab mo yis:__'gro kun srid zhi'i 'jigs las grol:__mthar thug sku bzhi ye shes lnga'i:__thig le chen por byang chub shog:__oM:__brgyud gsum bla mas byin rlabs stsal:__yi dam lha yis rjes su bzung :__mkha' 'gros phrin las kun sgrub nas:__dge legs dpal 'bar bkra shis shog:__bdag nyid rdo rje thod phreng gi:__thugs kyi gsang ba mthar thug pa:__bdud 'dul badz+ra kI la ya:__zhi khro gcig dril sgrub pa'i thabs:__zab myur byin rlabs tshan che ba'i:__snying po'i gdams pa'i bcud 'di yang :__dus kyi tha mar mngon snang bas:__'gro kun bde chen mchog thob shog:__sa ma ya:__rgya rgya rgya:__brda thim:__sangs rgyas kun gyi phrin las kyi bdag nyid gter 'byin grub brgya'i spyi mes 'od gsal sprul pa'i rdo rje'i dgongs gter rtsa gsum 'od gsal snying thig gi bye brag phur pa 'dus pa'i dril sgrub 'di nyid kyi bsnyen pa'i dbur phab 'phro bzhag mdzad pa/__rje btsun bla ma mchog gi phrin las kyi rang gzugs mkhas grub yongs kyi khyu mchog 'jam dbyangs chos kyi blo gros rin po ches chos bka' 'di'i phur pa phab zin la bsnyen sgrub gnang skabs/__da lta'i phur pa 'di la bsnyen pa kI la ya 'bru dgu sgrub pa 'bru bcu bzhi pa yod pa zhig rig rtsal las thon kyang yi ger bri rgyu ma byung ba slad nas khyod rang gi bris shig ces bka' stsal pa rab byung bcu drug pa rang lo lnga bcu rtsa brgyad ste chos skor 'di dag la dbang gi chog bsgrigs sogs zhabs tog cung zad bgyis skabs 'bri 'dod byung ba ltar/__mdo smad kyi rnying sngags rgan po pad+ma gar dbang 'od gsal mdo sngags gling pa rang byung sprul pa'i rdo rjer 'bod pas lho ljongs 'brug gi rgyal khab chen po'i thim yul bde chen phug gi ri mgul phun tshogs chos gling du gro bzhin zla ba phyi ma'i dga' ba dang por yi ger btab pa'i grogs do skya chos kyi nyi mas mdzad pa 'dis kyang gangs can bstan 'gro'i dpal yon 'phel rgyas brtan pa'i rgyur smon pa bzhin 'grub par gyur cig__/shrI dza yan+tu//__//_
Debug data: